יום התנדבות בחקלאות

חיבור לעשיה, לנתינה, לנשמה ולטבע.

התנדבות חווייתית בסנדו היא אחת הדרכים הטובות המקוריות והטובות ביותר לשלב עזרה חיונית ביותר עם חוויה מרגשת שנשארת לכל החיים.

**למה דווקא התנדבות בחקלאות**

בכל העולם נתפסת מדינת ישראל כמעצמת טכנולוגיית חקלאית, מכון וויצמן, עגבניות השרי, התפוזים המשובחים וחברות כמו נטפים, בנו את הארץ הקטנטנה שלנו כמותג מוביל בתחום.

אבל בשטח, החקלאים בישראל חווים משבר קשה הקשור בעיקר למחסור בידיים עובדות. המגבלות על הבאת עובדים זרים וחוסר הרצון של הישראלים עבוד בתחום מייצר בעיה אמיתית המונעת מחקלאים לפתח את השטחים החקלאים ובמקרים רבים – להשאיר יבול להירקב על העצים. בלי תוספת של ידיים עובדות - עומדת החקלאות בישראל בפני סכנה קיומית.

התנדבות מאורגנת היא אחד הפתרונות היעילים והמוצלחים לסיוע בפתרון המשבר, עשרות אלפי ידיים עובדות בשנה יכולות לייצר הבדל עצום ביכולתה של ישראל להמשיך ולהוביל את הענף ולהמשיך להיות מקור גאווה אדיר לכולנו.

**למה זה חשוב לכולנו?**

* חקלאות היא לא רק מקצוע. חקלאות היא נכס אסטרטגי.
* בזכות החקלאות אנחנו שומרים על השטחים הפתוחים, האוויר הנקי - פחות מפלצות נדל"ן.
* בזכות החקלאות אנחנו שומרים על ביטחונם של הישובים כשהשדות מעובדים – יש פחות פשיעה.
* בזכות החקלאות אנחנו יכולים ליהנות ממזון בריא יותר ומתועש פחות.
* והכי חשוב, בזכות החקלאות אנחנו מחנכים את הילדים שלנו לערכים וקשר לאדמה.

**יום התנדבות בחקלאות – חוויה שנוגעת הנשמה**

את זה תהיו חייבים להרגיש בעצמכם. עבודה בחקלאות נוגעת בנשמה – פשוט ככה.

בכל פעם מחדש, המתנדבים שלנו מספרים לנו על החוויה המרגשת שקיבלו כתוצאה מההתנסות בעבודת אדמה אמיתית, המפגש עם החקלאים המדהימים שלנו וסיפורי החיים העמוקים והמרגשים שלהם. על התחושה של לגעת בפרי או ירק שזה עתה נקטף ונגיעה ברגע טהור של חיבור לטבע ולנשמה.

**יום התנדבות לארגונים**

**גיבוש, למידה, נתינה.**

המטרה הראשונה שלנו היא כמובן לסייע לחקלאים, אבל תכננו את יום התנדבות כדי שהעובדים שלכם יקבלו את מלוא החוויה המעצימה שהיום הזה מעניק.

**מפגש מרתק עם חקלאים מיוחדים** – למסגרת העבודה עם ארגונים נבחרו חקלאים להם יש סיפור חיים מיוחד ומעורר השראה אותו ישמחו לשתף עם המתנדבים.

**עבודה המתאימה למתנדבים** – אנחנו מתאימים את דרגת הקושי של העבודה ליכולתם של העובדים להתמודד איתה, ולעולם לא נטיל עליהם משימות מסוכנות או קשות מדי לביצוע.

**סיכום ומשוב** – המתנדבים מקבלים דיווח מפורט על הערך שהוסיפו, ומעבר לכך מבינים את הערך החיובי המצטבר של ההתנדבות על החקלאות בישראל.

**ארוחת סיום** – מסיימים עם מוסיקה, אוכל, בירות או כל מה שעושה לכם טוב.

**סדר יום התנדבות**

8:00- 8:30 עם החקלאי

8:30- 12:00 עבודה בשדה

**קצת על סאנדו**

סאנדו היא חברת בת של ארגון השומר החדש ששמה לעצמה למטרה לטפח את הקשר בין החקלאים לחברה בישראל. בעזרת סנדו יכול כל אדם בישראל להתחבר לאדמה ולהתנדב בעבודה חקלאית מגוונת.

ארגון השומר החדש הוקם בשנת 2007 במטרה לשנות את פני החקלאות בישראל. לאורך שנות קיומו הפעיל הארגון עשרות אלפי מתנדבים במסגרות שונות כאשר רובן של הפעילויות עסקו בהתנדבות ישירה בעבודה חקלאית במשקים ברחבי הארץ. בפעילויות אלה סייעו המתנדבים למאות חקלאים ברחבי הארץ בעבודות חיוניות ובתמורה זכו בחוויה מיוחדת במינה.

לאור ההצלחה הכבירה של פעילות זו, ומתוך רצון להגדיל בצורה משמעותית את היקף ההתנדבות החקלאית בישראל, הוחלט בארגון על הקמתה של סאנדו, פלטפורמה אינטרנטית קלה להפעלה המאפשרת לכל חקלאי בישראל לפתוח את משקו למתנדבים ומאפשרת לכל אחד ליהנות מחוויית ההתנדבות החקלאית.